แนวโน้มดัชนีเช้านี้ลุ้นขึ้นต่อ
นักวิเคราะห์ฯคาดตลาดหุ้นไทยเช้านี้ยังมีลุ้นขึ้นต่อไปได้ โดยมีแนวต้าน 790-800 จุด มองตลาดคลายกังวลเรื่องยุบสภาในระยะเวลาอันใกล้นี้
31 มี.ค. 2553

นักวิเคราะห์ฯคาดตลาดหุ้นไทยเช้านี้ยังมีลุ้นขึ้นต่อไปได้ โดยมีแนวต้าน 790-800 จุด มองตลาดคลายกังวลเรื่องยุบสภาในระยะเวลาอันใกล้นี้
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะยังสามารถปรับตัวขึ้นต่อไปได้ โดยมีแนวต้านที่ 790-800 จุด เนื่องจากตลาดฯน่าจะผ่อนคลายความกังวลเกี่ยวกับการยุบสภา 
"คิดว่าตอนนี้ 15 วันมันเร็วไป หรือ 1 ปีก็อาจจะนานไป ถ้ามองตามความเคลื่อนไหวในสภาก็มองภายใน 120 วัน ประมาณ เมษา-พฤษภา จะมีการยื่นอภิปรายไม่ไว้วางใจ ตรงนั้นก็อาจจะมีการพูดถึงเรื่องการยุบสภา ซึ่งเร็วสุดก็เดือนพฤษภา ถ้าช้าสุดก็ 9 เดือน คิดว่าประเด็นนี้ก็อาจจะผ่อนคลายลงไป"นางภรณี กล่าว
ส่วนตลาดหุ้นอื่นในภูมิภาคเอเชียเช้านี้ก็มีการแกว่งตัวทั้งในแดนบวก-ลบ พร้อมให้แนวรับไว้ที่ 775-780 จุด
ทั้งนี้ ได้แนะนำว่า หากราคาหุ้นขึ้นมาก็ให้ขายไปก่อน แล้วรอให้ราคาลงค่อยเข้าไปซื้อ เช่นกลุ่มค้าปลีก ราคาขึ้นมาค่อนข้างแรงและ P/E ก็แพงกว่าตลาดฯแล้ว เพราะฉะนั้นให้ switch จาก HMPRO, CPALL และ ROBINS ย้ายมายัง BIGC และ MAKRO ซึ่งมี P/E ต่ำกว่าและการฟื้นตัวค่อนข้างดี